कार्यक्रममा घरेलु हिंसाबाट पीडितहरुले आ–आफ्नो कथा सुनाएका थिए । हिंसा पीडित बबि तामाङले हिंसा पार गर्दै आफू कसरी सामान्य जीवन जिउन सफल भएँ भन्ने उदाहरण सबैलाई सुनाएकी थिईन् ।
मेलवर्नमा अयोजित कार्यक्रममा गैरआवसीय नेपाली संघका प्रतिनिधिहरु, सामाजिक अभियान्ता, विभिन्न पेशाकर्मी तथा व्यवसायीहरुको उपस्थिती रहेको थियो । २ सय ५० भन्दा बढीको प्रत्यक्ष सहभागिता रहेको कार्यक्रम निकै भव्य रुपमा सम्पन्न भएको थियो ।
मेलवर्नमा वाक फरक वेलफेयर, वाक फर वोमनको पदयात्रा सम्पन्न भएसँगै पदयात्राका कार्यक्रम सकिएको छ । अस्ट्रेलियाका प्रमुख शहरहरु सिड्नी, । ब्रिसबेन, क्यानबेरा, एडिलेड र क्विन्सल्याण्डमा यसअघि नै पदयात्रा सम्पन्न भइसकेका छन् ।
कार्यक्रमका बारेमा जानकारी दिँदै नारिकुञ्ज अस्ट्रेलियाकी संयोजक प्रतिज्ञा अधिकारीले पदयात्राका कार्यक्रम सम्पन्न भएको बताईन् ।
नेपालीपत्रसँको कुराकानीका क्रममा अधिकारीले भनिन्, ‘पदयात्राका कार्यक्रम सम्पन्न भएका छन् । अब वाक फर वोमनको कार्यक्रम अर्को चरणमा पार गरेको छ । पहिलो चरणको कार्यक्रमबाट अस्ट्रेलियामा रहेका नेपाली महिलाहरुले हिंसा, यसको कानुनी उपचार लगायतका पक्षमा बुझने मौकाका साथै रेस्पोन्स टिमबाट सामाजिक, कानुनी तथा आर्थिक सहयोग पनि पाइरहनुभएको छ । अर्को चरणमा हिंसाका सम्बन्धमा कानुनी सामाग्री प्रकाशन गर्ने तथा विभिन्न जनचेतनामुलक वर्कसप आयोजना गर्ने कार्यक्रम रहेका छन् ।’
हाल हप्तामा १ जना नेपाली समुदायका मानिसहरु विभिन्न किसिमका हिंसाबाट पीडित रहेको अनुमान रहेको संयोजक अधिकारीले बताईन् ।
उनले भनिन्, ‘अस्ट्रेलियाभित्र हिंसाबाट पीडितहरु हप्तामा कम्तीमा पनि एक जना आउने गर्नुभएको छ । यसलाई बेलैमा सम्बोधन गर्न सकिएन भने समस्या जटिल हुँदै जान्छ । यसका लागि दोस्रो चरणका कार्यक्रमबाट सम्बोधनको प्रयास हुनेछ । तथ्यांक संकलनको काम भइरहेको हुँदा अब छिट्टै सरकारीस्तरबाट कानुनी सामाग्री नेपालीमै प्रकाशन गर्ने दिशामा अघि बढ्छौं त्यस्तै हिंसाका सम्बन्धमा वभिन्न कार्यशालाहरु पनि आयोजना हुनेछन् ।’
गैर आवसीय नेपाली संघको आगामी बैठकले कार्यक्रमहरु पारित गरेपछि दोस्रो चरणका कार्यक्रमहरु अघि बढ्ने पनि संयोजक अधिकारीले जानकारी दिइन् ।